آمریکا اوکراین‌ا آنتی‌تانک موشک ساتیشی ائدیله‌جگینی آچیقلاییب.
موسکوا ایسه آمریکا بونو ائتممه‌سی اوچون اویاردی.
آمریکا خاریجی ایشلر ناظیرلیگی سؤزجوسوهیتر نوئرت، اوکراینا سیلاح ساتیشییلا باغلی یازی‌لی بیانات وئریب.
آچیقلامادا، "آمریکا، اوکراین‌ین اوزون مدت‌لی ساوونما قابیلیتینه  یاردیمچی اولماق، حاکمیتینی و اراضی بوتؤو‌لوگونو ساوونما و محتمل ائدیلن سالدیریلاری چکیندیرمه تلاش‌لاریمیزین بیر حیسه‌سی کیمی بو اؤلکه‌یه اینکیشاف ائتدیریلمیش ساوونما قابیلیت‌لری تامین ائتمه‌یه قرار وئرمیش‌دیر" ایفاده‌لرینه یئر وئریلیب.
آمریکا مطبوعاتی، خاریجی ایشلر ناظیرلیگی منبع‌لرینه ایستینا‌دن وئردیگی خبرلرده بو یاردیمین 210 عدد آنتی‌تانک موشکی و 35 موشک آتما ائنیشینی احاطه ائتدیگینی یازدی. بونا گؤره آمریکا، اوکراینا 47 میلیون دو‌لارلیق نیظامی ساتیش ائده‌جک. واشینگتون‌دان گلن بو حمله اوکراین‌ین شرقین‌دکی روس طرفداری بؤلوچو‌لره تانک وئردیگی ادعا ائدیلن روسیانی ناراحات ائتدی.
روسیا خاریجی ایشلر ناظیری‌نین معاوینی سئرگئی ریابکوو، "آمریکا آچیق شکیلده اوکراینا یئنی‌دن قان تؤکمه‌یه ایتلییر. آمریکا سیلاح‌لاری، بؤلگه میزده یئنی قوربان‌لارا یول آچا" دئدی.
روسیا خاریجی ایشلر ناظیری‌نین دیگر معاوینی گریگوری کاراسین ایسه "آمریکانین اوکراینا سیلاح تداروکو قراری، کیف رهبرلیگینی، اوکراین‌ین شرقینده گوج ایستیفاده ائتمه‌سی اوچون تحریک ائده‌جک" دئیه دانیشدی. کاراسین ریا نووستی خبر آژانسینا وئردیگی آچیقلامادا آمریکانین حرکاتی‌نین "اوکراین‌داکی دینج حلّ پروسه‌سینی ریل‌دن چیخارماق تهلوکه‌سینی آرتیردیغینی دئییب.
اوکراینا حکومتی، موسکوانی، بؤلوچو‌لره تانک گؤندرمکله گوناهلاندیریر. آمریکا باشقانی دونالد ترامپ، آمریکا خاریجی ایشلری‌نین بو قرارینی تصدیقله‌سه آمریکا کونگره‌سی‌نین قارشی‌سیندا 30 گونلوک قیمتلندیرمه پروسه‌سی اولا‌جاق. هر هانسی بیر اعتراض ائدیلممه‌سی وضعیتینده ساتیش باش توتا‌جاق.
